**Likumprojekta**

**“Grozījumi Krājaizdevu sabiedrību likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Krājaizdevu sabiedrību likumā” (turpmāk – Likumprojekts) izstrādāts atbilstoši Ministru kabineta 2017.gada 24.janvāra sēdes protokola Nr.4 39.§ “Informatīvais ziņojums "Par krājaizdevu sabiedrību turpmākās attīstības perspektīvām"” (TA-2808) 2.punktā dotajam uzdevumam - Finanšu ministrijai līdz 2017.gada 1.decembrim izstrādāt un iesniegt izskatīšanai Ministru kabinetā normatīvo aktu projektus, kas nodrošina otrā līmeņa kooperatīvu veidošanu krājaizdevu sabiedrību darbībai. Lai nodrošinātu otrā līmeņa kooperatīvu darbības normatīvo aktu atbilstību Eiropas Savienības normatīvajiem aktiem, tai skaitā Eiropas Parlamenta un Padomes Direktīvai 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK, pirms normatīvo aktu projektu iesniegšanas Ministru kabinetā nodrošināt konsultācijas ar Eiropas Komisiju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Krājaizdevu sabiedrību pamatkapitāls**

Šobrīd Krājaizdevu sabiedrību likuma 7.1 pantā tiek lietots regulējums “pamatpajas” un “papildpajas”. Savukārt 20. panta desmitajā daļā, 21. panta otrajā daļā tiek lietots regulējums “papildpajas”. Lai vienkāršotu kapitāla uzskaites sistēmu un nodrošinātu vienmērīgas un konsekventas kapitāla pietiekamības prasības, likumprojekts paredz precizēt Krājaizdevu sabiedrību likuma minēto normu regulējumu – “pamatpajas” un “papildpajas” aizstājot ar “pajas”.Likumprojektā ir ietverts pārejas noteikums, kas nosaka, ka grozījumi Krājaizdevu sabiedrību likuma 7.1 pantā, 20. panta desmitajā daļā un 21. panta otrajā daļā stājas spēkā 2019. gada 1. janvārī.1. **Otrā līmeņa krājaizdevu sabiedrības**.

“Krājaizdevu sabiedrību turpmākās attīstības darba grupā” (Finanšu ministrijas 2017.gada 25.maija rīkojums nr.213) ir panākta konceptuāla vienošanās par krājaizdevu sabiedrības attīstību tuvākā nākotnē.Ar speciālu tiesisko regulējumu un Krājaizdevu sabiedrību likumā noteikto otrā līmeņa krājaizdevu sabiedrības būs tiesīgas dibināt tikai krājaizdevu sabiedrības, kas ir izpildījušas visas Krājaizdevu sabiedrību likuma prasības. Lai noteiktu precīzus nosacījumus otrā līmeņa krājaizdevu sabiedrību veidošanai, ir paredzēts izstrādāt speciālu tiesisko regulējumu, atbilstoši Eiropas Parlamenta un Padomes 2013.gada 26.jūnija Direktīvas 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK, par otrā līmeņa kooperatīvo krājaizdevu sabiedrību darbību. Papildus norādāms, ka krājaizdevu sabiedrības, kuras būs otrā līmeņa kooperatīva biedri, turpinās darbību kā noteikts Krājaizdevu sabiedrību likumā.1. **Krājaizdevu sabiedrību dividendes**.

Likumprojekts paredz veikt grozījumus Krājaizdevu sabiedrību likuma 17.panta 1.1 daļā, paredzot, ka, gadījumā ja krājaizdevu sabiedrība veic dividenžu izmaksu no krājaizdevu sabiedrības peļņas, biedram tiek izmaksāta sabiedrības peļņa proporcionāli biedra apmaksāto paju skaitam. Ar precizēto likuma normu tiek nodrošināta vienveidīga normas piemērošana praksē.1. **Finanšu un tirgus kapitāla komisijas prasības krājaizdevu sabiedrībām.**

Likumprojekts paredz precizēt deleģējumu, kas paredzēts Krājaizdevu sabiedrību likumā attiecībā uz Finanšu un kapitāla tirgus komisijas (turpmāk – Komisija) veiktajām darbībām kooperatīvo krājaizdevu sabiedrību uzraudzības jomā. Šobrīd Komisija veic kooperatīvo krājaizdevu sabiedrību uzraudzības funkcijas, tomēr ir nepieciešams noteikt precīzāku deleģējumu Komisijas normatīvo noteikumu izdošanai, kas saistīti ar kooperatīvo krājaizdevu sabiedrību darbības uzraudzību.Ar likumprojektu ir paredzēts precizēt deleģējumu attiecībā uz šādiem Komisijas normatīvajiem noteikumiem:1. sabiedrības darbību regulējošo un raksturojošo rādītāju aprēķināšanas un pārskatu iesniegšanas kārtība, papildinot Krājaizdevu sabiedrību likuma 20. pantu ar trīspadsmito daļu;
2. sabiedrības grāmatvedības kārtošanas un gada pārsākta sagatavošanas kārtība, papildinot Krājaizdevu sabiedrību likuma 23. pantu ar piekto daļu;
3. prasības krājaizdevu sabiedrības iekšējās kontroles sistēmas izveidei, izsakot Krājaizdevu sabiedrību likuma 27. pantu jaunā redakcijā.
4. **Krājaizdevu sabiedrību kolektīvās tiesības saņemt ārpakalpojumu**.

Lai krājaizdevu sabiedrības spētu nodrošināt kvalificētus speciālistus, to aizvietošanu, apmācības un atestēšanu, kā arī politiku, procedūru izstrādi un to saskaņošanu ar Komisiju, ir izstrādāti grozījumi Krājaizdevu sabiedrību likuma 24.² pantā par ārpakalpojumiem, nosakot, ka vairākas krājaizdevu sabiedrības ir tiesīgas vienoties, lai saņemtu ārpakalpojumu no viena un tā paša ārpakalpojumu sniedzēja. Ārpakalpojuma līgumu paraksta visas krājaizdevu sabiedrības, kas noslēdz ārpakalpojuma līgumu. Krājaizdevu sabiedrības var deleģēt vienu krājaizdevu sabiedrību, kas vienlaikus ar ārpakalpojuma sniegšanas uzsākšanu iesniedz Komisijai informāciju par plānoto ārpakalpojuma veidu un ārpakalpojuma sniedzēju, lai uzsāktu ārpakalpojuma sniegšanu, ievērojot Krājaizdevu sabiedrību likuma 24.² panta noteikumus. Likumprojektā ietvertais regulējums nodrošina tiesiski skaidru un nepārprotamu regulējumu, kas paredz krājaizdevu sabiedrību tiesības izmantot ārpakalpojumus nepieciešamības gadījumā, kā arī tiesības apvienoties un kopīgi izmantot ārpakalpojumus, lai nodrošinātu ierobežoto resursu apvienošanu un savstarpējo sadarbību.  |
| 3. | Projekta izstrādē iesaistītās institūcijas | Finanšu ministrija, Komisija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta subjekts ir krājaizdevu sabiedrības, kas dibinātas un izveidotas atbilstoši Krājaizdevu sabiedrību likuma noteikumiem. Šobrīd Komisija ir izsniegusi speciālu atļauju (licenci) krājaizdevu sabiedrības darbībai 33 sabiedrībām. Informācija par minētajām sabiedrībām ir pieejama Komisijas izveidotajā tīmekļa vietnē:http://www.fktk.lv/lv/tirgus\_dalibnieki/krajaizdevu\_sabiedribas/. |
| 2. | Tiesiskā regulējuma ietekme uz tautsaimniecību un administratīvo slogu | Regulējums paredz pozitīvu ietekmi uz tautsaimniecības attīstību, jo paredz iespējas krājaizdevu sabiedrībām apvienot juridiskos, informācijas tehnoloģiju, personāla resursus finanšu pakalpojumu sniegšanā.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika izskatīts Krājaizdevu sabiedrību turpmākās attīstības darba grupas sanāksmēs (Finanšu ministrijas 2017.gada 25.maija rīkojums Nr.213), kurā piedalījās Finanšu ministrijas, Latvijas Bankas, Komisijas, Ekonomikas ministrijas un Vides aizsardzības un reģionālas attīstības ministrijas, biedrības “Krājaizdevu Apvienība” un Latvijas kooperatīvo krājaizdevu sabiedrību savienības pārstāvji, kā arī Latvijas Pašvaldību savienības un Latvijas Finanšu Instrumentu Tirgus Dalībnieku asociācijas pārstāvji. |
| 2. | Sabiedrības līdzdalība projekta izstrādē | 2017.gadā notikušas iepriekšējā punktā minētās darba grupas sanāksmes. |
| 3. | Sabiedrības līdzdalības rezultāti | Likumprojekts ir konceptuāli atbalstīts Krājaizdevu sabiedrību turpmākās attīstības darba grupā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Komisija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Finanšu ministre D.Reizniece-Ozola

*Elīna Feldberga, 67095601*

*elina.feldberga@fm.gov.lv*